ՈՒՂԵՐՁ

«Պատմության փորձը ցույց է տալիս, որ հաղթանակի ուղին դժվարին է, և այն ազնվությամբ հաղթահարում է միայն նա, որին թևավորում է հայրենասիրությունը և ազնվագույն նպատակը...»

Խորհրդային միության մարշալ Հովհաննես Բաղրամյանի այս խոսքերով եմ ուզում սկսել իմ ուղերձը:

1945 թվականին Մեծ Հայրենականի հաղթանակով հայ ժողովուրդն իր անկոտրուն կամքով վաստակեց խաղաղ կյանք ու զարգացում, մեր պապերն ու հայրերը սկսեցին կառուցել մեր երկիրն ու հանձնեցին մեզ:

Արդեն անկախության ճանապարհին մեր հայրերը զենք վերցրին ու գնացին ռազմաճակատ՝ կռվելու ժառանգած այդ մի բուռ հողի գոյատևման ու հավատի համար: Այս հաղթանակից հետո հայ ժողովուրդը ստացավ նոր անձնագիր՝ Հայաստանի անկախ Հանրապետություն:

Այսօր պետք է հիշել, որ հաղթանակը եզակի պահ չէ, այլ անհամար փոքր քայլերի հաջորդականություն, որոնց ընթացքում լինում են նաև պարտություններ: Բայց կարևոր է, որ մեր բոլոր քայլերը լիեն համաքայլ ու ուղղված մեկ նպատակի՝ ամուր ու զարգացած հայրենիքի կառուցման, որովհետև միայն այդպես պարտությունները մոտ ապագայում կպսակվեն հաղթանակներով:

Մենք հավերժական ու չփոխհատուցվող պարտք ունենք մեր բոլոր հերոսների առաջ, նրանց ծնողների, ընտանիքների ու սերունդների առաջ:

Փառք հայրենիքի համար ընկածներին:

Փառք հերոսածին մայրերին:

Թող Խաղաղությունը հարատև լինի:

Շնորհավոր Հաղթանակի և խաղաղության օր:

**ՀԱՐԳԱՆՔՈՎ՝ ՀԱԿՈԲ ՇԱՀԳԱԼԴՅԱՆ**